
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          
ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ
Α Π Ο Σ Π Α Σ Μ Α
  Από το πρακτικό της υπ’ αριθμ. 8ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ. 90/2013
ΘΕΜΑ: Προγραμματισμός προσλήψεων έκτακτου προσωπικού ιδιωτικού δικαίου ορισμένου χρόνου, για άμεσες επείγουσες ανάγκες της Τεχνικής Υπηρεσίας του Δήμου Πύργου για το έτος 2013
    Στον Πύργο, σήμερα  26 του μηνός Μαρτίου, του έτους 2013, ημέρα Τρίτη και ώρα 18.30 μ.μ. το Δημοτικό Συμβούλιο του Δήμου συνήλθε σε τακτική δημόσια συνεδρίαση στην αίθουσα συνεδριάσεων του Δημοτικού Συμβουλίου Πύργου, ύστερα από την με αριθμό πρωτ. 12444/21-3-2013 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, διαπιστώθηκε από τον Προεδρεύοντα στη συνεδρίαση, νόμιμη απαρτία, δεδομένου ότι σε σύνολο 33 μελών παραβρέθηκαν παρόντα 27 μέλη και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου),  2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων, 9. Φραγκαντώνης Παναγιώτης, 10. Μπίρμπας Κων/νος, 11. Ανδρικόπουλος Ανδρέας, 12. Αντωνέλος Δημήτριος, 13. Αργυρόπουλος Ιωάννης του Παναγιώτη, 14. Μποσμής Κων/νος, 15. Ρωμαίος Στέφανος, 16. Λιατσής Γαβριήλ – Επικεφαλής Μείζονος Μειοψηφίας, 17. Ανδριόλας Γεώργιος (προσήλθε στη συνεδρίαση μετά την ψήφιση των προ ημερήσιας διάταξης θεμάτων), 18. Σεϊντής Βασίλειος (προσήλθε στη συνεδρίαση μετά την ψήφιση των προ ημερήσιας διάταξης θεμάτων), 19. Κουρμπανάς Γεώργιος, 20. Λιατσής Δημήτριος, 21. Γεράνιος Κων/νος, 22. Αγγελακοπούλου Ανδριάνα (Αντιπρόεδρος Δημοτικού Συμβουλίου), 23. Μπελόκας Διονύσιος, 24. Γιάνναρος Χρήστος – Επικεφαλής της παράταξης «Λαϊκή Συσπείρωση» (προσήλθε στη συνεδρίαση κατά τη συζήτηση του 13ου θέματος της ημερήσιας διάταξης), 25.  Καραμπέτσος Αθανάσιος, 26. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου»,  27. Σκαρτσιάρης Πάνος – ανεξάρτητος Δημοτικός Σύμβουλος.  
ΑΠΟΝΤΕΣ: 1. Τζίνη Διονυσία, 2. Τζουανόπουλος Δημήτριος, 3. Ανδρικόπουλος Φώτιος, 4. Μικελόπουλος Γεώργιος, 5. Δημόπουλος Φώτιος,   οι οποίοι δεν προσήλθαν στη συνεδρίαση αν και νόμιμα κλήθηκαν,  
6. Δημουλιάς Λεωνίδας (έχει τεθεί σε αργία). 
    
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.
---------
Ακολούθως ο Πρόεδρος έθεσε υπόψη του δημοτικού συμβουλίου το 1ο θέμα της ημερήσιας διάταξης με τίτλο «Προγραμματισμός προσλήψεων έκτακτου προσωπικού ιδιωτικού δικαίου ορισμένου χρόνου, για άμεσες επείγουσες ανάγκες της Τεχνικής Υπηρεσίας του Δήμου Πύργου για το έτος 2013» και ανέφερε:

«Με τις διατάξεις της ΠΥΣ 33/06 συνεχίστηκε η αναστολή των διορισμών και προσλήψεων στο Δημόσιο τομέα, συμπεριλαμβανόμενων και των Οργανισμών Τοπικής Αυτοδιοίκησης και των νομικών τους προσώπων. Στους ανωτέρω φορείς είχε επιτραπεί κατ΄ εξαίρεση, ο διορισμός ή η πρόσληψη προσωπικού ύστερα από έγκριση επιτροπής αποτελούμενης από τους Υπουργούς Εσωτερικών, Δημόσιας Διοίκησης και Αποκέντρωσης, Οικονομίας και Οικονομικών και το Γενικό Γραμματέα του Υπουργικού Συμβουλίου (Τριμελής εξ Υπουργών Επιτροπή της ΠΥΣ 55/1998, όπως ισχύει). 

Στα πλαίσια του προγραμματισμού προσλήψεων του έτους 2013, εκδόθηκε η αριθ. οικ.8920/6-3-2013 εγκύκλιος του ΥΠ.ΕΣ. περί «Προγραμματισμού Προσλήψεων Προσωπικού έτους 2013» 

Με βάση την ανωτέρω εγκύκλιο οι ΟΤΑ α΄ βαθμού (Δήμοι, Κοινότητες, Νομικά Πρόσωπα Δημοσίου Δικαίου αυτών, Σύνδεσμοι και Ιδρύματα) θα υποβάλουν τα αιτήματά τους στις αρμόδιες Αποκεντρωμένες Διοικήσεις, συνοδευόμενα από: 

i) Απόφαση δημοτικού συμβουλίου, εάν ο αιτών φορέας είναι δήμος, ή διοικητικού συμβουλίου, εάν πρόκειται για ΝΠΔΔ ή σύνδεσμο. Με την απόφαση αυτή θα περιγράφεται λεπτομερώς ο λόγος, για τον οποίο απαιτείται η πρόσληψη τέτοιου είδους προσωπικού, κατά βαθμίδα εκπαίδευσης και ειδικότητα. 

ii) Αντίγραφο του Ο.Ε.Υ.

iii) Βεβαίωση της οικονομικής υπηρεσίας του Φορέα ότι έχουν εγγραφεί στον προϋπολογισμό του οι σχετικές πιστώσεις για το έτος προγραμματισμού. 

iv) Τα αντίστοιχα Παραρτήματα συμπληρωμένα.

v) Τα αιτήματα παροχής γνωμοδότησης του ΥΠ.ΕΣ., όπου απαιτείται (για αμιγώς εποχικές ανάγκες). 

H Δ/νση Διοικητικών Υπηρεσιών, Τμήμα Διοίκησης, Ανθρώπινου Δυναμικού και Μισθοδοσίας, με το υπ’ 11056/12-3-13 έγγραφό της, κατόπιν ορθής και έγκαιρης εκτίμησης των αναγκών του δήμου μας και για την αποφυγή καθυστέρησης στην εύρυθμη λειτουργία  του,  ε ι σ η γ ε ί τ α ι  στο Σώμα τον προγραμματισμό, για την πρόσληψη ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ Ι.Δ.Ο.Χ. ΟΚΤΑΜΗΝΗΣ ΔΙΑΡΚΕΙΑΣ για την τεχνική υπηρεσία καθότι δέκα οκτώ (18) μηχανήματα έργου και έντεκα (11) φορτηγά στο Δήμο Πύργου παραμένουν ανενεργά, διότι στο Δήμο Πύργου υπηρετούν μόνο τρεις (3) χειριστές μηχανημάτων. Αλλά και η εκτέλεση  έργων όπως η αγροτική οδοποιία δεν μπορεί να καλυφθεί από το υπάρχον προσωπικό. Οι συμβασιούχοι θα συστήσουν συνεργεία αποκατάστασης ασφάλτου, βλαβών ύδρευσης-αποχέτευσης, νέων συνδέσεων και επεκτάσεις δικτύων, καθώς και τεχνικών εργασιών. 

Η Δ/νση Τεχνικών Υπηρεσιών πρότεινε την πρόσληψη έξι (6) ατόμων με σχέση εργασίας Ι.Δ.Ο.Χ. οκτάμηνης διάρκειας, ως ακολούθως:

-Ένας (1) χειριστής γκρέιντερ

-Έναν (1) χειριστή τσάπας/ JCB
-Ένας (1) χειριστής φορτωτή

-Ένας (1) χειριστής καλαθοφόρου

-Ένας (1) υδραυλικός
-Ένας (1) τεχνίτης»

Καλείται το Σώμα: Α. Να εγκρίνει τον προγραμματισμό πρόσληψης του αναφερόμενου προσωπικού,
Β.  Να εγκρίνει το παράρτημα Β΄ του προγραμματισμού έτους 2013.

Γ.  Να εξουσιοδοτήσει τον Δήμαρχο κ. Μάκη Παρασκευόπουλο, να προβεί σε όλες τις απαραίτητες ενέργειες ώστε να εκδοθεί η προκήρυξη των θέσεων, έπειτα από τη σχετική έγκριση της τριμελούς εξ υπουργών Επιτροπής της ΠΥΣ 33/06». 

	Το Δημοτικό Συμβούλιο Πύργου

	


λαμβάνοντας υπόψη

· τον Οργανισμό Εσωτερικής Υπηρεσίας του Δήμου Πύργου (ΦΕΚ 2876/Β΄/19-12-11)

· την αριθ. οικ. 8920/6-3-2013 εγκύκλιο περί  «Προγραμματισμού Προσλήψεων Προσωπικού έτους 2013»

· τις διατάξεις του Ν.2190/1994, όπως ισχύει και ιδίως του άρθρου 21 

· Την υπ’ αριθ. 33/06  Π.Υ.Σ. όπως ισχύει (και τις Π.Υ.Σ. υπ’ αριθ. 55/98 και 236/94 όπως ισχύουν)

· τις διατάξεις του Π.Δ. 50/2001, όπως τροποποιήθηκε και ισχύει 

· τις εξασφαλισμένες πιστώσεις στον προϋπολογισμό του Δήμου Πύργου έτους 2013 (αριθ. 11292/13 βεβαίωση της οικονομικής υπηρεσίας)  

· την εισήγηση της  Δ/νσης Τεχνικών Υπηρεσιών του δήμου

· Την αριθ. 11056/12-3-13 εισήγηση της Δ/νσης Διοικητικών Υπηρεσιών
· τις διατάξεις του Ν.3584/07 περί «Κύρωσης του Κώδικα κατάστασης των Δημοτικών και Κοινοτικών υπαλλήλων»,

· τις διατάξεις του Ν. 3852/10 «Πρόγραμμα Καλλικράτης»,

· τον Ν. 3943/2011 (ΦΕΚ 66/Α΄/31-3-2011) περί κατάργησης της παρ. 2 του άρθρ. 205 του Ν.3584/07, μετά από διαλογική συζήτηση,
κατά πλειοψηφία αποφασίζει:

Α.  Προγραμματίζει την πρόσληψη του παρακάτω προσωπικού με σύμβαση εργασίας έως οκτώ (8) μήνες κατά περίπτωση για άμεσες επείγουσες ανάγκες, της Τεχνικής Υπηρεσίας του Δήμου Πύργου, που υπόκειται στις διατάξεις της ΠΥΣ 33/06:

	Κ/Α ΠΡΟΫΠ/ΣΜΟΣ
	ΕΙΔΙΚΟΤΗΤΑ
	ΚΟΣΤΟΣ ΣΕ €
	ΑΡΙΘ. ΘΕΣΕΩΝ
	ΜΗΝΕΣ

	
	ΠΡΟΣΩΠΙΚΟ ΤΕΧΝΙΚΗΣ ΥΠΗΡΕΣΙΑΣ ΙΔΟΧ
	
	6
	

	30.6041.01

30.6054
	ΔΕ ΧΕΙΡΙΣΤΩΝ ΓΚΡΕΪΝΤΕΡ
	10.532,39
	1
	8

	30.6041.01

30.6054
	ΔΕ ΧΕΙΡΙΣΤΩΝ ΤΣΑΠΑΣ/JCB
	10.532,39


	1
	8

	30.6041.01

30.6054
	ΔΕ ΧΕΙΡΙΣΤΩΝ ΦΟΡΤΩΤΗ
	10.532,39
	1
	8

	30.6041.01

30.6054
	ΔΕ ΧΕΙΡΙΣΤΩΝ ΚΑΛΑΘΟΦΟΡΟΥ
	10.532,39
	1
	8

	30.6041.01

30.6054
	ΔΕ ΤΕΧΝΙΤΩΝ
	10.613,03
	1
	8

	30.6041.01

30.6054
	ΔΕ ΥΔΡΑΥΛΙΚΩΝ
	8.965,07
	1
	8

	
	ΣΥΝΟΛΟ ΘΕΣΕΩΝ:
	
	6
	


-ΚΕΝΕΣ ΟΡΓΑΝΙΚΕΣ ΘΕΣΕΙΣ ΕΠΟΧΙΑΚΟΥ ΠΡΟΣΩΠΙΚΟΥ: στον ΟΕΥ Δ. Πύργου σύνολο: 60 θέσεις, διαφόρων ειδικοτήτων.

- Η πρόσληψη του έκτακτου προσωπικού κρίνεται απολύτως απαραίτητη και επιβεβλημένη καθότι, δέκα οκτώ (18) μηχανήματα έργου και έντεκα (11) φορτηγά στο Δήμο Πύργου παραμένουν ανενεργά, διότι στο Δήμο Πύργου υπηρετούν μόνο τρεις (3) χειριστές μηχανημάτων. Αλλά και η εκτέλεση  έργων όπως η αγροτική οδοποιία δεν μπορεί να καλυφθεί από το υπάρχον προσωπικό. Οι συμβασιούχοι θα συστήσουν συνεργεία αποκατάστασης ασφάλτου, βλαβών ύδρευσης-αποχέτευσης, νέων συνδέσεων και επεκτάσεις δικτύων, καθώς και τεχνικών εργασιών. 

Β. Εγκρίνει το σχετικό παράρτημα Β΄ του προγραμματισμού έτους 2013, το οποίο αποτελεί αναπόσπαστο τμήμα της παρούσας. 

Γ.  Εξουσιοδοτεί τον Δήμαρχο κ. Μάκη Παρασκευόπουλο, να προβεί σε όλες τις απαραίτητες ενέργειες ώστε να εκδοθεί η προκήρυξη των θέσεων, έπειτα από τη σχετική έγκριση της τριμελούς εξ’ υπουργών Επιτροπής της ΠΥΣ 33/06. 

- Οι προσλήψεις (σύμφωνα με την υπ’ αριθ. 11292/13 βεβαίωση της Δ/νσης Οικονομικών Υπηρεσιών) θα βαρύνουν τους παρακάτω Κ.Α. του σκέλους των εξόδων του προϋπολογισμού του Δήμου Πύργου, έτους 2013:

1. Κ/Α: 30.6041.01, με τίτλο: «Αποδοχές έκτακτου προσωπικού Τεχνικής Υπηρεσίας», ποσού 47.184,00€

2. Κ/Α: 30.6054, με τίτλο: «Εργοδοτικές εισφορές έκτακτου προσωπικού Τεχνικής Υπηρεσίας», ποσού 14.523,66€.
· Το μέλος της παράταξης «Λαϊκή Συσπείρωση» κ. Α. Καραμπέτσος δήλωσε ότι: «Συμφωνώ με τον προγραμματισμό των προσλήψεων όπως προτάθηκε, επισημαίνω όμως ότι η θέση της παράταξής μας, είναι ότι εάν δεν προσληφθεί μόνιμο προσωπικό τα προβλήματα δεν μπορούν να επιλυθούν. Θα πρέπει λοιπόν, όλοι να παλέψουμε με αυτή τη λογική».
· Ο Επικεφαλής της Παράταξης «Ανταρσία στο δήμο Πύργου» μειοψήφησε αναφέροντας τα εξής: «Παρότι θεωρώ ότι ο δήμος έχει ανάγκη πρόσληψης προσωπικού, θα ψηφίσω αρνητικά, διότι η πρόσληψη έκτακτου προσωπικού επιβάλλεται από το μνημόνιο και θα πρέπει να δηλώσουμε την αντίθεσή μας».
· Ο ανεξάρτητος δημοτικός σύμβουλος κ. Π. Σκαρτσιάρης ψήφισε τον προγραμματισμό προσλήψεων με την παρατήρηση ότι εάν υλοποιηθούν ευρωπαϊκά προγράμματα,  για την καταπολέμηση της ανεργίας, ο δήμος να καλύψει το προσωπικό που χρειάζεται από αυτά.
· Ο Επικεφαλής της παράταξης «Σύγχρονος Πύργος» κ. Γ. Λιατσής, αποχώρησε απ’ τη συνεδρίαση πριν τη συζήτηση και έγκριση του θέματος.

· Ο Επικεφαλής της παράταξης «Λαϊκή Συσπείρωση» κ. Χ. Γιάνναρος, δεν είχε προσέλθει στη συνεδρίαση όταν τέθηκε από τον Πρόεδρο το θέμα προς συζήτηση και έγκριση. 
Η παρούσα απόφαση έλαβε αύξοντα αριθμό 90/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:  
   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος  27 – 3  - 2013
Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ

